לאחרונה שמעתי שם של שדה לילי... אתה כנראה יודע מה ההמשך של השם אני פשוט לא רוצה לכתוב או לומר אותו.
1. האם יש שדים בארץ כי רשום בתנך כמה פעמים שגירשו את השדים מהארץ?
2. האם השדה הנ''ל יכולה לפגוע בי או לגרום לי לדבר רע?
אם אפשר בבקשה תשובה בהרחבה.
איני מכיר מקור בתנ"ך שמדבר על כך שגרשו שדים מהארץ. עם זאת, יש מסורת שאין שדים בארץ ישראל.
כשמדברים על שדים צריך להבין במה מדובר, כיוון שאנחנו לא מדברים כמובן על יצור עם קרניים וקלשון (כפי שמתארים אותו הנוצרים בעקבות הספר "הקומדיה האלוהית" של דנטה). בנוסף, המימרות בגמרא שעוסקות בשדים אינן תמיד ניתנות להבנה על פי הפשט בלבד (וכפי שכותב הרמב"ם: יש אגדות ומימרות שאין להבין אותן כפשוטן).
כשאנחנו לומדים טבע או חוקרים את העולם אנו מגלים שישנן כוחות כגון כוח המשיכה וכד'. חוקי הטבע האלה הם האופן שבו אנו מגדירים את הטבע - האופן שבו אנו מסבירים במילים ונוסחאות את הטבע שמתגלה אלינו.
עכשיו, אם חוקי הטבע הם האופן שבו הכוחות הפועלים בעולם נגלים אלינו אז כל כוח כשלעצמו, הצורה האובייקטיבית שלו, הוא מה שמכונה בשם: מלאך (מדרג נמוך אומנם, מלאך שקשור לטבע). וכשם שקיימים מלאכים שאחראים על הטבע כך הדבר נכון גם לגבי מלאכים שאחראים על עקרונות רוחניים (זה מסביר אגב למה מלאך יכול לקיים שליחות אחת - כיוון שמלאך משמעותו שליח, כלומר כוח מסויים ומוגדר).
כמובן, שמלאך יכול להתבטא גם בתור בן אנוש, חיה וכד' - סוף סוף הוא מלאך, כלומר עושה שליחות. (יש מלאכים לפי זה שתפקידם מתמשך ויש כאלה שרגעי).
לאחר שהבנו זאת נעבור לשד, גם שדים יכולים לציין כוחות שקיימים בעולם, למשל: הגמרא מספרת שבבתים נטושים יש שד שנוגח בקירות והופך אותם לשחורים - השד הזה הוא מה שאנו קוראים לו כוח הבליה (מלשון בלאי) בעולם. וכן על זו הדרך.
לסיכום: שדים יכולים להתקיים במקום בו יש ואקום רוחני או חומרי. על כל שד (ומלאך) יש ללמוד מה תפקידו ומה העקרון אותו מוביל בעולם.
לא הבנתי מהתשובה מהו ההבדל הנ"ל.
האם מדובר בהבדל סמנטי בלבד, כלומר שכוחות הטבע מכונים בדת "מלאכים"?
או שמדובר בהבדל מהותי, כלומר שמאחורי כל תופעל טבע יש מלאך על-טבעי (בדיוק כמו בדתות הפוליתאיסטיות העתיקות שם מאחורי כל תופעת טבע יש אליל)?
דתות פוליתאיסטיות נותנות משמעות אלוהית למלאכים - לפי דתות אלו ממש עובדים את המלאכים ומתפללים להם, מה שאין כן ביהדות.
כוחות הטבע כשלעצמם (הנואומנה, הדבר כשלעצמו) נחשבים כמלאכים מדרג מסויים - זה שקשור לטבע. לכן זה נכון לומר שכל תופעת טבע היא מלאך, כמו שאומרים חז"ל בבראשית רבה: "אין לך עשב ועשב מלמטה שאין ממונה עליו מלמעלה, ושומר אותו, ומכה אותו, ואומר לו גדל"
שכן אלה שנקראים "שדים יהודאין" כמו שהחסידות מסבירה, הם הרשעים שמתיימרים להיות מבחוץ צדיקים.
ולפעמים דווקא השם שלהם הוא זה שהולך מסוף העולם ועד סופו ולכן כשהוא מלמד במקום אחד דבריו מגיעים גם עד מקום רחוק.
האם זה אומר שההבדל בין טוב לרע ?בין "מלאך" ל"שד'" הוא אנרגיה נמוכה וגבוהה? אחת בונה ואחת מכלה?